Auktalytė

Auktalytė arba Progresas (, 1945–1946 m. , nuo 1946 m. Прогресс) – gyvenvietė dab. Kaliningrado srities pietinėje dalyje, Pravdinsko rajone, nuo 2008 m. birželio 30 d. Pravdinsko miesto gyvenvietės kaimas.

Istorija 

Bartos žemės kaimo pavadinimas Auktōlītē prūsiškos kilmės. 1326 m. minima Ochtolite. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Karaliaučiaus apygardos Frydlando apskrities (nuo 1927 m. Barštyno apskritis) Althofo valsčiaus kaimas. Auktalytės parapijos centras. 1946 m. balandžio 7 d. – rugsėjo 6 d. Frydlando rajono (), vėliau Pravdinsko rajono kaimas, 1947 m. birželio 25 d. – 2008 m. birželio 30 d. Družbos apylinkės kaimas.

Pirmoji bažnyčia pastatyta XV a. antroje pusėje. 1702 m. sudegė jos bokštas. 1912 m. parapijai priklausė 18 kaimų, kuriuose buvo 1700 gyventojų. Per Antrąjį pasaulinį karą 1945 m. bažnyčią sugriovė TSRS kariuomenė.

Šaltiniai 

 Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228.
 Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976.
 Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.

Nuorodos 
 Progresas bankgorodov.ru

Frydlando apskrities gyvenvietės